Nr. 2457/2021

**REFERAT DE APROBARE**

**la Proiectul de hotărâre privind modificarea Hotărârii Consiliului Judeţean Cluj nr. 328/2012 pentru aprobarea Programului de transport public de persoane prin curse regulate în trafic judeţean pe anii 2014-2021,**

**cu modificările şi completările ulterioare**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:**   În conformitate cu dispoziţiile Legii serviciilor de transport public local nr. 92/2007, cu modificările şi completările ulterioare, Consiliul Judeţean Cluj a aprobat, prin Hotărârea nr. 328/2012, Programul de transport public de persoane prin curse regulate în trafic judeţean pe anii 2014-2021, numit în continuare Programul judeţean de transport, care cuprinde în prezent un număr de 153 de trasee independente.  Unităţile administrativ-teritoriale se pot asocia între ele, conform legii, în vederea asigurării şi dezvoltării serviciilor publice de transport local de persoane prin curse regulate, precum şi pentru exploatarea în interes comun a sistemului serviciului public de transport local de persoane prin curse regulate, în condiţiile legii. Prin asocierea mai multor UAT-uri din Județul Cluj a luat ființă, în anul 2013, Asociaţia Metropolitană de Transport Public Cluj. În cadrul ședinței ordinare din data de 27 noiembrie 2020, consilierii locali au aprobat dobândirea calității de membru în Asociația Metropolitană de Transport Public Cluj (A.M.T.P.C.) a comunei Gilău.  Hotărârea adoptată de adunarea generală a membrilor A.M.T.P.C. și actul aditional la Statutul Asociației au fost înscrise în Registrul persoanelor juridice de pe lângă Judecătoria Cluj-Napoca, în temeiul încheierii civile nr. 12381/CC/18.12.2020.  Astfel, începând cu data de 04.01.2021 sunt efectuate curse pe noi linii metropolitane, M51 (Bucium Cluj Napoca – Peco Gilau), respectiv M52 ( Bucium Cluj Napoca – Uzina Electrica Somesu Rece), astfel cum a fost stabilit la nivelul Asociatiei Metropolitane de Transport Public Cluj, de comun acord cu Consiliul Local al comunei Gilau.  Ca urmare, prin adresa nr. 16/21.01.2021, înregistrată la Consiliul Judeţean Cluj sub nr. 2457/21.01.2021, Asociația Metropolitană de Transport Public Cluj reprezentată convențional prin d-na av. Monica Ionaș-Sălăgean, solicită eliminarea din Programul județean de transport, a următoarelor trasee: Cluj-Napoca – Gilău și Cluj-Napoca – Someșu Rece.  În ceea ce priveste acordul operatorului de transport rutier care efectuează traseele menționate, prin adresa înregistrată sub nr. 38586/11.11.2020 societatea Sosim Trans S.R.L., deținătoare a licențelor de traseu pentru traseele T41/ Cluj-Napoca – Gilău – Căpușu Mic, T42/ Cluj-Napoca – Florești - Gilău, T43/ Cluj-Napoca – Gilău – Huedin, solicită renunțarea la aceste trasee începând cu data de 01.01.2021. Menționăm faptul că, traseul T44/ Cluj-Napoca – Gilău – Someșu Rece este neatribuit. |
| * 1. **Cerinţe care reclamă necesitatea actului administrativ:**   Legislaţia în vigoare, prevede la articolul 15 din Ordinul comun al ministrului transporturilor și al ministrului dezvoltării regionale şi administraţiei publice nr. 1.158/2.336/2019, faptul că programul de transport judeţean, aflat în perioada de valabilitate poate fi actualizat prin eliminarea traseelor care urmează a fi incluse în programul public local din cadrul asociaţiilor de dezvoltare intercomunitare, cu acordul operatorului de transport rutier, şi numai după aprobarea prin hotărâre a consiliului judeţean..  Potrivit prevederilor articolului 17 alin. (1) lit. c) din Legea serviciilor publice de transport persoane în unitățile administrativ-teritoriale nr. 92/2007, *”actualizarea periodică a traseelor şi a programelor de transport în funcţie de necesităţile de deplasare ale populaţiei şi în corelare cu transportul public interjudeţean, internaţional, feroviar, aerian sau naval de persoane existent, precum şi corelarea între modalităţile de realizare a serviciului public de transport local de persoane cu autobuze, troleibuze, tramvaie, metrou şi în regim de taxi, după caz”* este atribuție a consiliilor județene*.*  Prin dobândirea calității de membru a comunei Gilău, în cadrul Asociației Metropolitane de Transport Public Cluj se impune eliminarea poziţiilor având codul de traseu T42/ Cluj-Napoca – Florești - Gilău și T44/ Cluj-Napoca – Gilău – Someșu Rece din Programul judeţean de transport. |
| * 1. **Cerinţe care reclamă oportunitatea actului administrativ:**   Prin aprobarea Proiectului de hotărâre privind modificarea Hotărârii Consiliului Judeţean Cluj nr. 328/2012 pentru aprobarea Programului de transport public de persoane prin curse regulate în trafic judeţean pe anii 2014-2021, cu modificările şi completările ulterioare, se asigură satisfacerea cu prioritate a nevoilor de deplasare ale populației, pe teritoriul unităților administrativ-teritoriale sus menționate; |
| 1. **Schimbari preconizate:** |
| Principalele elemente care stau la baza actualizării Programului judeţean de transport vizează eliminarea poziţiilor având codul de traseu T42/ Cluj-Napoca – Florești - Gilău și T44/ Cluj-Napoca – Gilău – Someșu Rece. |
| **Secțiunea a 2-a - Impactul socio-economic:** |
| Optimizarea transportului public de persoane prin curse regulate în trafic judeţean, pe unele trasee județene, în funcţie de necesitățile de deplasare ale populaţiei. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Nu este cazul. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Având în vedere caracterul normativ al proiectului de hotărâre, acesta se va aduce la cunoștința publicului în termenele și condițiile prevederilor legale în vigoare și va fi transmis spre analiză și avizare după definitivare, pe baza eventualelor observații și propuneri formulate de persoanele sau organizațiile interesate. |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Prin adoptarea hotărârii în cauză, se modifică Hotărârea Consiliului Judeţean Cluj 328/2012 pentru aprobarea Programului de transport public de persoane prin curse regulate în trafic judeţean pe anii 2014-2021,cu modificările şi completările ulterioare, în mod corespunzător. |
| **Secțiunea a 6-a - Anexe la referatul de aprobare:** |
| Nu e cazul. |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind modificarea Hotărârii Consiliului Judeţean Cluj nr. 328/2012 pentru aprobarea Programului de transport public de persoane prin curse regulate în trafic judeţean pe anii 2014-2021, cu modificările şi completările ulterioare**

Consiliul Judeţean Cluj întrunit în şedinţă ordinară/extraordinară;

Având în vedere Proiectul de hotărâre înregistrat cu nr. .... din ..... privind modificarea Hotărârii Consiliului Judeţean Cluj nr. 328/2012 pentru aprobarea Programului de transport public de persoane prin curse regulate în trafic judeţean pe anii 2014-2021, cu modificările şi completările ulterioare, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 2457 din 2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 2457/2021 şi Avizul cu nr........... din ............ adoptat de Comisia de specialitate nr. …....…, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de solicitarea Asociației Metropolitane de Transport Public Cluj, înregistrată la Consiliul Județean Cluj sub nr. 2457/21.01.2021;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. d) și ale alin. (5) lit. m) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 17 alin. (1) lit. c) din Legea serviciilor publice de transport persoane în unitățile administrativ-teritoriale nr. 92/2007 cu modificările şi completările ulterioare;
* art. 15 alin. (1) lit. h) din Ordinul comun al ministrului transporturilor și al ministrului dezvoltării regionale şi administraţiei publice nr. 1.158/2.336/2019 pentru aprobarea Normelor metodologice privind aplicarea prevederilor referitoare la organizarea şi efectuarea transportului rutier contra cost de persoane prin servicii regulate la nivel judeţean;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 328/2012 privind aprobarea Programului de transport public de persoane prin curse regulate în trafic judeţean pe anii 2014-2021,cu modificările şi completările ulterioare, se modifică după cum urmează:

1. Anexa ”Programul de transport public de persoane prin curse regulate în trafic judeţean pe anii 2014 – 2021” se modifică după cum urmează:

Poziţiile având codul de traseu T42/ Cluj-Napoca – Florești - Gilău și T44/ Cluj-Napoca – Gilău – Someșu Rece se elimină.

**Art. II.** Prezenta hotărâre se comunică Compartimentului Autoritatea Judeţeană de Transport, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin Tișe Simona Gaci**

**Nr. …. din …………...**

Prezenta hotărâre a fost adoptată cu ...... voturi “pentru” ...… voturi “împotrivă”, ….... ”abţineri” şi ….... membri ai Consiliului județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

**Alin Tișe**

Direcţia Juridică

Compartiment Autoritatea Județeană de Transport

Nr. 40.751/2020

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | Proiect de hotărâre privindmodificarea Hotărârii Consiliului Judeţean Cluj nr. 328/2012 pentru aprobarea Programului de transport public de persoane prin curse regulate în trafic judeţean pe anii 2014-2021, cu modificările şi completările ulterioare |
| **Compartiment de resort:** | Compartiment Autoritatea Județeană de Transport |
| **Secțiunea 1 - Documentare și analiză:** | |
| În vederea garantării unor servicii sigure și eficiente, promovării concurenței între operatorii de transport, precum și garantării accesului egal și nediscriminatoriu al operatorilor de transport pe piața serviciului public de transport, a fost adoptat *Regulamentul (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului*, cu modificările și completările ulterioare, denumit în continuare Regulament.  În domeniul transportului, principalele obiective ale politicii europene sunt: garantarea unor servicii de transport de călători sigure, eficiente şi de o înaltă calitate prin intermediul concurenţei reglementate, garantând în acelaşi timp transparenţa şi buna funcţionare a serviciilor publice de transport de călători, luând în considerare factorii sociali, de mediu şi de dezvoltare regională.  Potrivit *Regulamentului, p*entru a organiza serviciile publice de transport călători în modul care răspunde cel mai bine nevoilor publicului, toate autorităţile competente trebuie să aibă posibilitatea de a-şi alege în mod liber operatorii de servicii publice. | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | |
| În conformitate cu prevederile Legii serviciilor de transport public local nr. 92/2007, cu modificările şi completările ulterioare şi ale Normelor de aplicare, aprobate prin Ordinul MIRA nr. 353/2007, Consiliul Judeţean Cluj a aprobat prin Hotărârea nr. 328/2012, cu modificările și completările ulterioare, Programul de transport public de persoane prin curse regulate în trafic judeţean, pe anii 2014-2021.  Începând cu data de 31 decembrie 2018, prin intrarea în vigoare a Legii nr. 328/2018, transportul rutier judeţean de persoane este considerat serviciul public de transport, în înţelesul Regulamentului.  În domeniul serviciilor publice de transport local, legislația națională incidentă o constituie Legea serviciilor publice de transport persoane în unitățile administrativ-teritoriale nr. 92/2007, cu modificările și completările ulterioare și Legea serviciilor comunitare de utilități publice nr. 51/2006, republicată, cu modificările și completările ulterioare.  Între principiile consacrate de Legea 92/2007 în organizarea serviciului public de transport judeţean de persoane de către autorităţile administraţiei publice locale este și acela al satisfacerii cu prioritate a nevoilor de deplasare ale populaţiei, ale personalului instituţiilor publice şi ale operatorilor economici pe teritoriul unităţilor administrativ-teritoriale, prin servicii de calitate.  Potrivit prevederilor articolului 17 alin. (1) lit. c) şi ale articolului 18 alin.(1) lit. d) ale aceluiași act normativ, autorităţile administraţiei publice locale, în raporturile cu operatorii de transport rutier sau transportatorii autorizaţi care efectuează servicii de transport public local au obligaţia să actualizeze periodic traseele şi programele de transport public de persoane prin curse regulate, în funcţie de necesităţile de deplasare ale populaţiei.  În temeiul dispozițiilor articolului 15 din Ordinul comun al ministrului transporturilor și al ministrului dezvoltării regionale şi administraţiei publice nr. 1.158/2.336/2019, actualizarea programului de transport judeţean, aflat în perioada de valabilitate este posibilă numai la solicitarea consiliului judeţean şi după aprobarea prin hotărâre a acestuia.  Conform art. 16 alin (3) din Legea nr. 92/2007, *”Consiliile judeţene sunt obligate …să asigure, să organizeze, să reglementeze, să autorizeze, să coordoneze şi să controleze prestarea serviciului public de transport de persoane prin servicii regulate, desfăşurat între localităţile judeţului.”* | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului): | |
| Prin adoptarea hotărârii în cauză, se modifică Hotărârea Consiliului Judeţean Cluj 328/2012 pentru aprobarea Programului de transport public de persoane prin curse regulate în trafic judeţean pe anii 2014-2021,cu modificările şi completările ulterioare,  Sarcini de natură administrativă rezultate din actul administrativ constau în:  actualizarea în mod corespunzător a Programului judeţean de transport, prin  eliminarea poziţiilor având codul de traseu T42/ Cluj-Napoca – Florești - Gilău și T44/ Cluj-Napoca – Gilău – Someșu Rece. | |
| **Secțiunea a 4-a - Concluzii/propuneri:** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| *Avizat: Director executiv* | Ștefan Iliescu |  |  |
| *Elaborat: consilier* | Mirela Piciu |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DJ/CAJT |  |  | Raport întocmit |
|  |  |  |  |
|  |  |  |  |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Ilinca |  | | Avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | normativ | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| **1** |  |  |  |